AURA ดีด 3% ตาม “ทองฟิวเจอร์” พุ่ง 1% หลังนลท.แห่ซื้อสินทรัพย์ปลอดภัย
AURA ดีด 3% ตามทิศทางราคาทองฟิวเจอร์ พุ่งขึ้น 1% หลังนักลงทุนแห่ซื้อสินทรัพย์ปลอดภัย ท่ามกลางความวิตกกังวลเกี่ยวกับข่าวการล้มละลายของซิลิคอน วัลเลย์ แบงก์ 
AURA ดีด 3% ตามทิศทางราคาทองฟิวเจอร์ พุ่งขึ้น 1% หลังนักลงทุนแห่ซื้อสินทรัพย์ปลอดภัย ท่ามกลางความวิตกกังวลเกี่ยวกับข่าวการล้มละลายของซิลิคอน วัลเลย์ แบงก์
13 มี.ค. 2566

ผู้สื่อข่าวรายงานว่า วันนี้ (13 มี.ค. 66) ราคาหุ้น  บริษัท ออโรร่า ดีไซน์ จำกัด (มหาชน)  หรือ AURA ณ เวลา 11:30 น. อยู่ที่ระดับ 18.40 บาท บวก 0.50 บาท หรือ 2.79% สูงสุดที่ระดับ 18.60 บาท ต่ำสุดที่ระดับ 18.10 บาท ด้วยมูลค่าการซื้อขาย 86.22 ล้านบาท
สำหรับราคาหุ้น AURA ปรับตัวขึ้นแกร่งกว่าตลาดฯ อาจเป็นการปรับตัวไปตามทิศทางราคาทองฟิวเจอร์ที่พุ่งขึ้น 1% ในช่วงเช้าวันนี้โดย ณ เวลา 09:39 น.ตามเวลาไทย สัญญาทองคำตลาด COMEX (Commodity Exchange) ส่งมอบเดือนเม.ย. พุ่งขึ้น 18.70 ดอลลาร์ หรือ 1% แตะที่ 1,885.90 ดอลลาร์/ออนซ์ โดยเนื่องจากนักลงทุนเข้าซื้อทองคำในฐานะสินทรัพย์ที่ปลอดภัย ท่ามกลางความวิตกกังวลเกี่ยวกับข่าวการล้มละลายของซิลิคอน วัลเลย์ แบงก์ (SVB) ธนาคารสหรัฐซึ่งปล่อยกู้ให้กับธุรกิจสตาร์ทอัพในกลุ่มเทคโนโลยี